Cyrestis

Cyrestis er en slekt av sommerfugler som hører til gruppen Cyrestinae i den store familien flikvinger (Nymphalidae). De lever i tropiske og subtropiske områder i den Gamle verden. Vingene er sterkt flikete.

 Utseende 
Middelsstore til ganske store (vingespenn gjerne 70 – 100 mm) sommerfugler, vingene er som oftest sterkt flikete, hvite eller blekgule med smale, brune tverrstriper. Ved bakvingens bakkant er det gjerne noe gult. Antennene er snaut halvparten så lange som forvingene og markert kølleformede. Forvingenes framhjørner er ofte trukket litt ut, og bakvingene har ofte en lang, tynn «stjert» bakerst. Larvene er sylindriske og nakne med lange, tynne, hornlignende utvekster på hodekapselen.

 Levevis 
Sommerfuglene forekommer i skog, der larvene lever på trær i fiken-slekten (Ficus). Disse sommerfuglene har en forholdsvis langsom og «vimsete» flukt og har blitt beskrevet som «papirlapper som flyr i vinden». De hviler gjerne med utslåtte vinger på undersiden av blader. De besøker gjerne blomster, og drikker også fra sølepytter.

 Utbredelse 
Slekten er utbredt i tropisk Afrika og i Sørøst-Asia østover til Ny-Guinea.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Cyrestinae Guenée, 1865
 Slekten Cyrestis Boisduval, 1832 – 18 arter
 Cyrestis achates Butler, 1865
 Cyrestis acilia (Godart, [1824])
 Cyrestis andamanensis Staudinger
 Cyrestis adaemon Godman & Salvin, 1879
 Cyrestis camillus (Fabricius, 1781)
 Cyrestis cocles (Fabricius, 1787)
 Cyrestis eximia Oberthür, 1879
 Cyrestis heracles Staudinger, 1896
 Cyrestis irmae Forbes, 1885
 Cyrestis kudrati Jumalon, 1975
 Cyrestis lutea (Zinken, 1831)
 Cyrestis maenalis Erichson, 1834
 Cyrestis nais Wallace, 1869
 Cyrestis nivea (Zinken, 1831)
 Cyrestis paulinus C. & R. Felder, 1860
 Cyrestis strigata C. & R. Felder, [1867]
 Cyrestis tabula de Nicéville, 1883
 Cyrestis telamon (Linnaeus, 1758)
 Cyrestis themire Honrath, [1884]
 Cyrestis theresae de Nicéville, 1894
 Cyrestis thyodamas Boisduval, 1846
 Cyrestis thyonneus (Cramer, [1779])

 Kilder 
 Cyrestis på Tree of life 
 Butterflies of Malaysia – Cyrestis nivalis. 
 Eksterne lenker 


Kategori:Flikvinger
Kategori:Sommerfugler formelt beskrevet i 1832
Kategori:Dyr formelt beskrevet av Jean Baptiste Boisduval